Ymadael Â’r Undeb Ewropeaidd, Cymru Enwi, cychwyn a chymhwyso 1 1 Enw’r Rheoliadau hyn yw Rheoliadau Maethiad (Diwygiadau Amrywiol) (Cymru) (Ymadael â’r UE) 2019. 2 Daw’r Rheoliadau i rym ar y diwrnod ymadael. 3 Mae’r Rheoliadau hyn yn gymwys o ran Cymru. Diwygio Rheoliadau Bwyd Meddygol (Cymru) 2000 2 1 Mae Rheoliadau Bwyd Meddygol (Cymru) 2000 wedi eu diwygio fel a ganlyn. 2 Mae rheoliad 2 (dehongli) wedi ei ailrifo fel paragraff (1) o’r rheoliad hwnnw. 3 Ar ôl paragraff (1) fel y’i hailrifwyd felly, mewnosoder— 2 Yn y Rheoliadau hyn, mae unrhyw gyfeiriad at gydymffurfedd â darpariaeth yn y Gyfarwyddeb i’w ddarllen fel pe bai’n gyfeiriad at gydymffurfio â’r ddarpariaeth honno fel y byddai’n ofynnol pe bai’r ddarpariaeth yn ffurfio rhan o’r gyfraith ddomestig. 3 At ddibenion y Rheoliadau hyn, mae Erthyglau 4 i 5 o’r Gyfarwyddeb, a’r Atodiad iddi, i’w darllen yn ddarostyngedig i’r addasiadau a nodir yn Atodlen 2 i’r Rheoliadau hyn”. 4 Yn rheoliad 5A (cymhwyso darpariaethau’r Ddeddf sy’n ymwneud â hysbysiadau gwella), ym mhob lle y mae’n digwydd, yn lle “Atodlen” rhodder “Atodlen 1”. 5 Ailrifer yr Atodlen yn Atodlen 1. 6 Ar ôl Atodlen 1 fel y’i hailrifwyd felly, mewnosoder— ATODLEN Addasiadau i’r Gyfarwyddeb Rheoliad 2(3) 1 Mae’r addasiadau i’r Gyfarwyddeb fel a ganlyn. 2 Mae Erthygl 4(2) i’w darllen fel pe bai “Article 9 of Regulation (EU) No 1169/2011” wedi ei roi yn lle “Article 3 of Directive 79/112/EEC ,”. 3 Mae Erthygl 5 i’w darllen fel pe bai– a ym mharagraff 1– i “where a product is manufactured outside of the United Kingdom” wedi ei roi yn lle “where a product is manufactured in a third country”; ii “territories within the United Kingdom” wedi ei roi yn lle’r cyfeiriad cyntaf at “Member States”; iii y geiriau “Member States may, if they can demonstrate that notification is not necessary in order to monitor those products efficiently in their territory, not impose that obligation” wedi eu hepgor. b ym mharagraff 2, y canlynol wedi ei roi yn lle “are those referred to in Article 9(4) of Directive 89/398/EEC ”— are— a in respect of England, the Secretary of State, b in respect of Wales, the Welsh Ministers, c in respect of Scotland, Food Standards Scotland, d in respect of Northern Ireland, the Food Standards Agency. 4 Yn yr Atodiad, mae paragraff 4 i’w ddarllen fel pe bai “ Directive 2006/141/EC wedi ei roi yn lle “ Directive 91/321/EEC and its subsequent modifications . Diwygio Rheoliadau Ychwanegion Bwyd (Cymru) 2003 3 1 Mae Rheoliadau Ychwanegion Bwyd (Cymru) 2003 wedi eu diwygio fel a ganlyn. 2 Yn rheoliad 2 (dehongli) hepgorer— a y diffiniad o “Cyfarwyddeb 2001/83”; b paragraffau (3) a (4). 3 Yn rheoliad 3(2) (cwmpas y rheoliadau), yn lle “fel y’u diffinnir gan Gyfarwyddeb 2001/83” rhodder “fel y’u diffinnir gan reoliad 2(1) o Reoliadau Meddyginiaethau Dynol 2012 ”. 4 Yn rheoliad 5 (gwaharddiadau gwerthu sy’n ymwneud â chyfansoddiad ychwanegion bwyd)— a ym mharagraff (1)— i yn is-baragraff (a) yn lle “Atodiad I i Gyfarwyddeb 2002/46” rhodder “Atodlen 1 i Reoliadau Maethiad (Diwygio) (Ymadael â’r UE) 2019 ”; ii yn is-baragraff (b)(i) yn lle “Atodiad II i Gyfarwyddeb 2002/46” rhodder “Atodlen 2 i Reoliadau Maethiad (Diwygio) (Ymadael â’r UE) 2019”; b yn lle paragraff (2)(a) rhodder— a y meini prawf purdeb, os oes rhai, a bennir yng nghyfraith yr UE a ddargedwir neu mewn rheoliadau sy’n gymwys o ran Cymru ac a wneir gan yr Ysgrifennydd Gwladol neu gan Weinidogion Cymru o dan reoliad 3 o Reoliadau Maethiad (Diwygio) (Ymadael â’r UE) 2019; neu . 5 Yn rheoliad 6(3)(b) (cyfyngiadau ar werthu sy’n ymwneud â labelu etc ychwanegion bwyd), yn lle “Atodiad I i Gyfarwyddeb 2002/46” rhodder “Atodlen 1 i Reoliadau Maethiad (Diwygio) (Ymadael â’r UE) 2019”. Diwygio Rheoliadau Cafa-cafa mewn Bwyd (Cymru) 2006 4 1 Mae Rheoliadau Cafa-cafa mewn Bwyd (Cymru) 2006 wedi eu diwygio fel a ganlyn. 2 Yn rheoliad 2 (dehongli)— a hepgorer y diffiniadau o “cylchrediad rhydd mewn Aelod-wladwriaethau” a “Gwladwriaeth AEE”; b ar ȏl y diffiniad o “y Ddeddf”, mewnosoder— ystyr “trydedd wlad” (“ third country ”) yw gwlad ac eithrio’r Deyrnas Unedig. 3 Yn rheoliad 3 (gwaharddiad ar werthu etc. bwyd sydd wedi’i wneud o Gafa-cafa neu sy’n ei gynnwys) yn lle paragraff (2), rhodder— 2 Ni fydd y gwaharddiad a osodir gan baragraff (1) yn gymwys pan fo’r bwyd sydd wedi’i wneud o Gafa-cafa neu sy’n ei gynnwys yn cael ei fewnforio o drydedd wlad os yw’r bwyd yn cael ei allforio, neu i’w allforio, i drydedd wlad. Diwygio Rheoliadau Ychwanegu Fitaminau, Mwynau a Sylweddau Eraill (Cymru) 2007 5 Yn rheoliad 4(2)(a) o Reoliadau Ychwanegu Fitaminau, Mwynau a Sylweddau Eraill (Cymru) 2007) (tramgwyddau a chosbau, hepgorer y geiriau “o’i darllen gydag Erthygl 17(1) (cymhwyso’n drosiannol reolau cenedlaethol)”. Diwygio Rheoliadau Fformiwla Fabanod a Fformiwla Ddilynol (Cymru) 2007 6 1 Mae Rheoliadau Fformiwla Fabanod a Fformiwla Ddilynol (Cymru) 2007 wedi eu diwygio fel a ganlyn. 2 Yn rheoliad 2 (dehongli), ar ôl paragraff (6) mewnosoder— 7 Yn y Rheoliadau hyn mae unrhyw gyfeiriad at gydymffurfedd â darpariaeth yn y Gyfarwyddeb i’w ddarllen fel pe bai’n gyfeiriad at gydymffurfio â’r ddarpariaeth honno fel y byddai’n ofynnol pe bai’r ddarpariaeth yn ffurfio rhan o’r gyfraith ddomestig. 3 Yn rheoliad 12(3)(a) (sylweddau rhestredig a’u meini prawf purdeb (fformiwla fabanod a fformiwla ddilynol)), yn lle “yn neddfwriaeth yr UE” rhodder “yng nghyfraith yr UE a ddargedwir”. Diwygio Rheoliadau Bwyd at Ddefnydd Maethol Neilltuol (Ychwanegu Sylweddau at Ddibenion Maethol Penodol) (Cymru) 2009 7 1 Mae Rheoliadau Bwyd at Ddefnydd Maethol Neilltuol (Ychwanegu Sylweddau at Ddibenion Maethol Penodol) (Cymru) 2009 wedi eu diwygio fel a ganlyn. 2 Yn Atodlen 1, yng ngholofn “y pwnc” o’r tabl— a yn y cofnod sy’n ymwneud ag Erthygl 2(1), yn lle “a gwmpesir gan Gyfarwyddeb 2009/39 Senedd Ewrop a’r Cyngor am fwydydd sydd wedi eu bwriadu at ddefnydd maethol neilltuol” rhodder “(bwydydd y mae gwahaniaeth amlwg rhyngddynt, oherwydd eu cyfansoddiad arbennig neu’r broses o’u gweithgynhyrchu, a bwydydd sydd wedi eu bwriadu ar gyfer eu bwyta’n arferol, sy’n addas at y dibenion maethol a honnir ac sydd wedi eu marchnata mewn ffordd sy’n dangos eu bod yn addas felly)”; b yn y cofnod sy’n ymwneud ag Erthygl 3(2), yn lle “yr Asiantaeth Safonau Bwyd” rhodder “yr Ysgrifennydd Gwladol, Gweinidogion Cymru neu Safonau Bwyd yr Alban ”; c yn y cofnodion sy’n ymwneud ag Erthygl 4(2) ac Erthygl 4(3), yn lle “ddeddfwriaeth yr UE” rhodder “gyfraith yr UE a ddargedwir”. Diwygio Rheoliadau Bwyd ar gyfer Grwpiau Penodol (Gofynion o ran Gwybodaeth a Chyfansoddiad) (Cymru) 2016 8 1 Mae Rheoliadau Bwyd ar gyfer Grwpiau Penodol (Gofynion o ran Gwybodaeth a Chyfansoddiad) (Cymru) 2016 wedi eu diwygio fel a ganlyn. 2 . . . . . . . . . . . . . . . . . . . . . . . . . . . . . . . . 3 Yn Atodlen 1 (gofynion UE penodedig) yn y cofnod yng ngholofn 1, yn lle “Erthygl 15(1) (rhestr yr Undeb)” rhodder “Erthygl 15(1) (rhestr Prydain Fawr )”. Vaughan Gething Y Gweinidog Iechyd a Gwasanaethau Cymdeithasol, un o Weinidogion Cymru 4 Chwefror 2019